पाकिस्तान को भी हाफिज़ सईद नहीं चाहिए. पाकिस्तान को हाफिज़ का बेटा भी नहीं चाहिए. पाकिस्तान को हाफिज़ का दामाद भी नहीं चाहिए. पाकिस्तान को हाफिज़ के गुर्गे भी नहीं चाहिए. हाफिज सईद जैसे आतंकी पाकिस्तान के ज़ेहन में भले ही कितना भी ज़हर भरने की कोशिश कर ले. लेकिन उस मुल्क की आवाम ने जो नतीजा दिया है उससे साफ़ ज़ाहिर है कि पूरे देश की रहबरी का दावा करने वाले इस आतंकी का वहां की अवाम ने डब्बा गोल कर दिया है. 250 से ज़्यादा आतंकियों को चुनावी मैदान में उतार कर हाफिज़ सईद पाकिस्तान का प्रधानमंत्री बनने का ख्वाब देख रहा था. लेकिन मुल्क ने मौलाना को साफ कह दिया कि पाकिस्तानी पॉलिटिक्स में हाफिज़ सईद जैसों के लिए कोई जगह नहीं है.